钦定古今图书集成/明伦汇编/人事典/第031卷 > 颜氏家训 > 《水龙吟》〈庆寿〉前人
## 钦定古今图书集成/明伦汇编/人事典/第031卷 > 颜氏家训 > 《水龙吟》〈庆寿〉前人

渡江天马南来，几人真是经纶手。长安父老，新亭风
景，可怜依旧。夷甫诸人，神州沉陆，几曾回首。算平戎
万里，功名本是，真儒事、君知否。况有文章山斗。对
桐阴、满庭清昼。当年堕地，而今试看，风云奔走。绿野
风烟，平泉草木，东山歌酒。待他年，整顿乾坤事了，为
先生寿。